الليله راح اكشف حقائق واسمع القول الصريح
عن شريفه وحرة كالت ما يصح الا الصحيح
لا هي ساره لا هي هاجر ولا هي ام المسيح
هاذي وحده من سيوف حسين ابو اليمه الذبيح
حجايه عندي بهل سما وحده من خير النسا
من هو هاذي يا ترى تسوى الاف الزلم
هاذي طوعه والنعم خذت من مسلم عزم
رغم ما هي مره تسوى الاف الزلم
راح اسولف عن مره مظلومه بأخبار الكتب
طوعة شمس الكوفة ذيج الماتغطيها الصحف
ربنا لو يأذن جهاد المرأه تدخل بالحرب
جان شفنا طوعة شتسوي بحربها من تطب
ويا مسلم لو تهد زلم منها ترتعب
السيف لمن تشهره تسوى الاف الزلم
ايد ما تعني الشجاعة سيف بالحومه فقط
الشجاعة تكون حاضر بالمواقف يشترط
الطوعة ويا الكوفة جانت ماكو عدها حل وسط
عدها بس مسلم سفير الحجيه ما يقبل غلط
خانو بمسلم عهد ما يهمونه بعد
عنده حرمه بعسكره تسوى الاف الزلم